## О Б Я В Л Е Н И Е НА ПРОЕКТ ЗА ИЗМЕНЕНИЕ И ДОПЪЛНЕНИЕ НА НАРЕДБА №4 за определяне размера на местните данъци на територията на община Правец

На основание чл. 77 и чл. 79 във връзка с чл. 75 от Административно - процесуалния кодекс /АПК/, чл. 26, ал. 2, ал. 3 и ал. 4, във връзка с чл. 28 от Закона за нормативните актове /ЗНА/, Община Правец уведомява всички заинтересовани лица и организации, че до 21.01.2019 г. могат да изразяват становища и да дават своите предложения по изготвения Проект на Наредба за изменение и допълнение на Наредба за определянето размера на местните данъци на територията на община Правец . На основание чл. 26, ал. 3 от ЗНА настоящото уведомление да се оповести на интернет страницата на Община Правец.Заинтересованите лица и организации могат да се запознаят с проекта на наредбата чрез публикуваните по - долу приложения. Настоящата обява е публикувана на 21.12 .2018 г. (петък ).

## МОТИВИ:

- 1. Причини, които налагат приемането.

Основни причини, които налагат приемането на изготвения Проект на Наредба за изменение и допълнение на Наредба за определянето размера на данъците на територията на община Правец са следните: С § 39 от Преходните и заключителните разпоредби на Закона за изменение и допълнение на Закона за корпоративното подоходно облагане (обнародван в Държавен вестник бр. 98 от 27.11.2018 г.) се направиха съществени изменения и допълнения в Закона за местните данъци и такси (ЗМДТ). Наредба за определянето размера на местните данъци на територията на Община Правец е подзаконов нормативен акт и не може да противоречи на нормативните актове с по - висок ранг, какъвто е и ЗМДТ. С измененията в ЗМДТ се променя начина за определяне на данъка върху превозните средства за леките автомобили и товарните автомобили с технически допустима максимална маса не повече от 3,5 т. Въведен е нов начин за определяне на данъка върху превозните средства за леки автомобили и товарните автомобили с технически допустима максимална маса не повече от 3,5 т, а именно данъкът да се определя по формула, която включва два компонента: имуществен и екологичен. Имущественият компонент отчита мощността и годината на автомобила, а екологичният компонент отчита екологичната категория на автомобила, респективно замърсяването, което причинява съответният автомобил. Имущественият компонент се определя от ставката за тази част от данъка и мощността на двигателя, коригирани с коефициент в зависимост от годината на производство на автомобила. В закона се предвиждат шест диапазона на мощности на автомобили и съответно минимална и максимална стойност на границите на размера на данъка за всеки диапазон на мощност. С измененията в ЗМДТ се обединяват диапазоните до 37 и до 55 kW в един - до 55 kW, както и се включват два нови диапазона към съществуващите в закона размери по отношение на най - мощните автомобили, а именно: над 150 kW до 245 kW включително и над 245 kW. Коефициентът за годината на производство на автомобила е диференциран по години. Екологичният компонент е свързан с екологичните характеристики на автомобила и представлява коригиращ коефициент, който отразява екологичната категория на автомобила, която е свързана с европейските стандарти за изгорели газове Евро 1, 2, 3,